Data was extracted from:https://www.infomed.co.il/drugs/oxcarbazepine/

המומחים של
Info
med
מסבירים:
אוקסקארבאזפין, הדומה מבחינה כימית לקארבאמאזפין, היא תרופה נוגדת
פירכוסים
המתאימה לטיפול בהתקפים טוניים-קלוניים כלליים ראשוניים ולטיפול בהתקפים חלקיים.
מחקרים הראו כי אוקסקארבאזפין יעילה כמו ואלפרואט, קארבאמאזפין ופניטואין. בניגוד לקארבאמאזפין, אוקסקארבאזפין גורם לפחות תופעות לוואי הקשורות במערכת העצבים כגון סחרחורת, או הפרעות במערכת הדם כגון ירידה במספר תאי הדם הלבנים (
לויקופניה
).
יתרון חשוב של אוקסקארבאזפין על פני קארבאמאזפין הוא שלרוב אין צורך לבצע בדיקות דם תקופתיות לניטור רמות התרופה בגוף ותמונת הדם. בנוסף, יש לאוקסקארבאזפין פחות תגובות עם תרופות אחרות מאשר לקארבאמאזפין. אוקסקארבאזפין ניתן כאפשרות הראשונה לטיפול, כתוספת לתרופות אחרות, או כתחליף לאלו אשר אינם יכולים לסבול או שאינם מגיבים לתרופות אחרות נוגדות פירכוסים.
התרופה משמשת למניעת התקפי
אפילפסיה
.
התרופה אינה מרפאת את המחלה, אלא רק פועלת למניעת התקפים כל עוד נוטלים את התרופה.
בדומה לקארבאמאזפין, גם אוקסקארבאזפין ניתן לטיפול בכאב כתוצאה מנזק לעצבי הגולגולת, כמו למשל כאב בעצב המשולש.
צילום: shutterstock
מידע על התרופה
אופן נטילת התרופה
טבליות. ניתן לחצייה.
תדירות וזמן נטילה
פעמיים ביום. במהלך או לאחר ארוחה.
טווח המינון
אפילפסיה, כטיפול בודד במבוגרים: 600-2400 מ"ג ליום. בשילוב עם תרופות אחרות: מבוגרים: 600-1200 מ"ג ליום; ילדים בגיל 4-16: התחלה: 8-10 מ"ג/ק"ג/יום, עד 600 מ"ג/ליום; מנת אחזקה על פי משקל גוף: 20-29 ק"ג: 900 מ"ג ליום, 29-39 ק"ג: 1200 מ"ג ליום, מעל 39 ק"ג: 1800 מ"ג ליום. כאב העצב המשולש: 900-2400 מ"ג ליום.
תחילת ההשפעה
תוך 4-6 שעות.
משך ההשפעה
תוך 4-6 שעות.
מנה שנשכחה
יש לקחת מייד כשנזכרים. אם קרב הזמן לנטילת המנה הבאה, קח את המנה הבאה כרגיל. אין לקחת מנה כפולה.
הפסקת התרופה
אין להפסיק את התרופה באופן פתאומי. דבר זה עלול להגביר את הסיכון להתקפים. יש להיוועץ ברופא.
מינון עודף
סביר להניח שמנה עודפת מקרית לא תגרום בעיות, אך אם מבחינים בתסמינים מיוחדים או אם נלקחה מנה עודפת גדולה יש ליידע את הרופא.
אחסון
אין לאחסן מעל 30 מעלות צלזיוס.
אזהרות
תזונה
אין הגבלות.
אלכוהול
יש להימנע משתיית אלכוהול בזמן נטילת תרופה זו.
נהיגה
מומלץ לשקול את יכולות הנהיגה, כיוון שהתרופה עלולה לגרום לסחרחורת, נמנום, הפרעות ראייה. יכולת הנהיגה עשויה להיות מושפעת גם מהמחלה עצמה.
הריון
יש לידע את הרופא בהיריון, ובתכנונו.
חשוב להימנע מהתקפי אפילפסיה במהלך היריון.
עם זאת, גם נטילת תרופה זו (או אחרות אנטי-אפילפטיות) במהלך היריון עלולה לסכן את התינוק.
לא ניתן לשלול את הסיכון להפרעות נוירו-התפתחותיות בילדים שאמם סובלת מאפילפסיה ומטופלת באוקסקרבזפין. הרופא יסביר לגבי יתרונות וסיכונים אפשריים לצורך קבלת החלטה לגבי המשך טיפול.
הנקה
התרופה עוברת לחלב אם, ובנטילתה יש להתייעץ עם הרופא טרם ההנקה. למרות מידע קיים המצביע על כמות קטנה של חומר פעיל שעוברת לתינוק היונק, לא ניתן לשלול תופעות לוואי בתינוק. הרופא ידבר על תועלות וסיכונים אפשריים בהנקה תוך כדי הטיפול. במצב של הנקה במהלך הטיפול באוקסקארבאזפין, ותינוק ישנוני באופן מוגבר או במצב היעדר עליה מספקת במשקל- יש לפנות מיידית לרופא.
תינוקות וילדים
יש צורך בהפחתת המינון בהתאם לגיל ולמשקל. ניתן להשתמש בילדים בני שנתיים ומעלה, יתכן שהרופא ימליץ על ניטור תיפקוד בלוטת התריס לפני הטיפול ובמהלכו.
קשישים
ניתן להשתמש בתרופה במבוגרים מעל גיל 65 ,תוך הקפדה על הנחיות הרופא.
ניתוח והרדמה כללית
יש לעדכן את הצוות המטפל בנטילת תרופה זו.
דווח לרופא במקרה של
שתיה מרובה של אלכוהול
מחלת כבד או כליה
תגובה אלרגית בעבר לתכשיר מקבוצה זו
תוצאות חריגות בבדיקות דם
מחשבות פגיעה עצמית ואובדנות
הריון
הנקה
סיכון ממנת יתר
נמוך
סיכון מפיתוח תלות
נמוך
תופעות לוואי
תרופה זו נסבלת בדרך כלל היטב על-ידי מרבית החולים. תופעות הלוואי הנפוצות הן: סחרחורת, ישנוניות, עייפות, כפל ראייה, בחילה, הקאה, כאבי בטן, צמרמורת. עלייה במשקל, חוסר מנוחה גופנית.
אקנה
, נשירת שיער, הפרעות זיכרון.
תופעות לוואי המחייבות פנייה מיידית לרופא:
כאב ראש, רעד, תחושת עקצוץ בכפות הידיים וכפות הרגליים, הקאות, פריחה בעור, מחזורי ווסת לא סדירים, צלילים באוזניים שאין להם הסבר, הפרעות בתאום התנועות (קואורדינציה), תנודות במצב הרוח באופן תדיר, חרדה,
דיכאון
, הפרעות בדיבור.
מחלות של העצמות כגון
אוסטאופניה
(צפיפות עצם נמוכה) ואוסטאופורוזיס (דלדול העצם) דווחו במטופלים המקבלים טיפול ממושך כמו גם שברים בעצמות.
פרטי תגובה עם תרופות אחרות
יש לעדכן רופא/רוקח בנטילת תרופות אחרות, כולל תרופות ללא מרשם וכן תוספי תזונה, בייחוד עבור:
אמצעי מניעה הורמונליים (כמו גלולות למניעת הריון)
תרופות אחרות לטיפול באפילפסיה (כמו קרבמזפין, פנוברביטל או פניטואין)
ריפמפיצין פלודיפין (לטיפול בלחץ דם גבוה)
תרופות המורידות את רמת הנתרן בדם כמו תרופות משתנות.
תרופות המווסתות את מערכת החיסון (כמו ציקלוספורין)
קארבאמאזפין: עלול להפחית את השפעתו של אוקסקארבאזפין.
פלודיפין: אוקסקארבאזפין עלול להפחית את השפעתו של פלודיפין.
גלולות למניעת הריון: אוקסקארבאזפין עלול להפחית את השפעותיהן של גלולות למניעת הריון. יש להיוועץ ברופא.
פנוברביטאל: אוקסקארבאזפין עלול להגביר את השפעתו של פנוברביטאל, בעוד השפעתו של אוקסקארבאזפין פוחתת.
פניטואין: אוקסקארבאזפין עלול להגביר את השפעתו של פניטואין, בעוד השפעתו של אוקסקארבאזפין פוחתת. יש לבדוק רמות פניטואין.
ואלפרואט: תרופה זו עלולה להפחית את השפעתו של אוקסקארבאזפין.
וראפאמיל: אוקסקארבאזפין עלול להפחית את השפעתו של וראפאמיל, בעוד שהשפעתו של אוקסקארבאזפין עלולה לפחות.
השפעת שימוש ממושך
דווחו מחלות של העצמות, כמו גם שברים.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא